Neqqar ṣmayem n unebdu [majəm unəvðu], ṣmayem n lexrif [majəm ll͡ əxɍif], neqqar ula d iḍebbaxen n ddekkar [iđəbbaxən uðəkkar] ad awin xemsa xemsa n ibukar ad ten-ɛelqen i tneqqlin, ad awin tafettust n uwri ad tt-cidden meɛna mačči alamma yewwa mliḥ ilaq akken kan yebda yettazzeg, ɣlilu ur t-ttɛelliqen ara medden, urti diɣen tadekkart yellan tama n wasif ur tteksen ara medden seg-s qqaren-d ur yelhi ara.